钦定古今图书集成/明伦汇编/官常典/第767卷 > 陶模
## 钦定古今图书集成/明伦汇编/官常典/第767卷 > 陶模

按《隋书诚节传》：“模，京兆人也。性明敏，有器干。仁寿初，
为岚州司马。谅既作乱，刺史乔锺葵发兵将赴逆，模
拒之曰：‘汉王所图不轨，公荷国厚恩，致位方伯，谓当
竭诚效命，以答慈造。岂有大行皇帝梓宫未掩，翻为
厉阶’！锺葵失色曰：‘司马反邪’？临之以兵，辞气不挠，锺
葵义而释之。军吏进曰：‘若不斩模，何以压众心’？于是”
囚之于狱，悉掠取资财，分赐党与。及谅平，炀帝嘉之，
拜开府，授大兴令。杨元感之反也，率兵从卫元击之，
以功进位银青光禄大夫，卒官。